## Pravilnik o raspolaganju s predmetima oduzetim u prekršajnim postupcima

### NN 179/2003 (12.11.2003.), Pravilnik o raspolaganju s predmetima oduzetim u prekršajnim postupcima

# MINISTARSTVO PRAVOSUĐA, UPRAVE I LOKALNE SAMOUPRAVE  I MINISTARSTVO FINANCIJA

2614

Na teme­lju
članka 185. st. 5. Zakona o prekršajima (»Narod­ne novine«, broj 88/02 i
122/02) ministrica pravosuđa, uprave i lokalne samouprave i ministar financija
donose

## PRAVILNIK

### O RASPOLAGANJU S PREDMETIMA ODUZETIM U PREKRŠAJNIM POSTUPCIMA

1.
OPĆE ODREDBE

Članak
1.

Ovim Pravilnikom propisuju se uvjeti i postupak
prodaje i raspolaga­nja s predmetima oduzetim u prekršajnim postupcima i drugi
načini raspolaga­nja trajno oduzetim predmetima, kao i ­njihovo ustupa­nje
tijelu državne vlasti, jedinici lokalne i područne (re­gionalne) samouprave ili
ustanovi sukladno odredbama Zakona o prekršajima.

Članak 2.

Oduzeti predmeti u prekršajnim postupcima, prodaju se
putem javne prodaje ako odredbama ovog Pravilnika nije drugačjie određeno.

Članak 3.

Trajno oduzetima predmetima iz čl. 1. ovog Pravilnika
raspolaže i prodaje ih nadležna Porezna uprava – Odjel za ovrhe.

2.
PRIPREME ODUZETIH PREDMETA ZA JAVNU PRODAJU

Članak
4.

Prekršajno
tijelo koje je donijelo odluku o prekršaju kojom su trajno oduzeti predmeti po
pravomoćnosti odluke odmah dostav­lja oduzete predmete nadležnom tijelu iz čl.
3. ovog Pravil­nika, prema sjedištu prekršajnog tijela. Uz predmete dostav­lja
se i odluka o prekršaju s klauzulom o ­njezinoj pravomoćnosti.

Članak
5.

Po
zaprima­nju trajno oduzetih predmeta od prekršajnog tijela, komisijski sastav­lja
zapisnik o zaprima­nju trajno oduzetih predmeta, te primjerak ovjerenog
zapisnika dostav­lja prekršajnom tijelu.

Trajno
oduzete predmete popisuje komisija koju odredi čelnik tijela iz čl. 3. ovog
Pravilnika.

Komisija se sastoji od predsjednika i dva člana.

Komisija je dužna točno popisati oduzete predmete po
komadima, kakvoći, količini, težini, obliku ili drugim svojstvima, tako da se
isk­ljuči svaka mogućnost zamjene.

U slučajevima kada se radi o pre­gledu i procjeni
vozila ili plovila i ­njihovih dijelova u sastav komisije iz stavka 1. ovog
članka obvezatno se imenuje jedan član koji ima stručno zna­nje i iskustvo
potrebno za primjenu propisa Republike Hrvatske o tehničkoj osposob­ljenosti i
homologaciji motornih vozila odnosno plovila.

Zapisnik o popisu sastav­lja se u dva primjerka od
kojih jedan ulaže u odgovarajući spis, a drugi u omot s popisanim predmetima.

Ako komisija utvrdi da se sta­nje glede kakvoće i
količine oduzetih predmeta ne slaže s podacima iz popisa iz st. 1. ovog članka,
obvezno je to unijeti u zapisnik.

Ako zbog bilo koje­g razloga komisija ne može taj
popis izvršiti, određuje se sudski vještak koji će utvrditi o kakvom se
predmetu radi, kao i o ­nje­govoj vrijednosti.

Komisija u zapisniku posebno utvrđuje da su ispu­njeni
propisani uvjeti za prodaju oduzetih predmeta obuhvaćenih popisom iz st. 1.
ovog članka.

Troškove popisa i procjene vrijednosti oduzetih
predmeta utvrđuje komisija koja vrši popis i procjenu vrijednosti predmeta, a
namiruje se od prihoda ostvarenog prema čl. 14. st. 1. ovog Pravilnika.

Članak 6.

Pri
utvrđiva­nju vrijednosti oduzetih predmeta, a sukladno čl. 5. ovog Pravilnika,
komisija utvrđuje cijenu oduzetog predmeta, prema tržnoj vrijednosti takvih
predmeta na domaćem tržištu, uz odbitak poreza na dodanu vrijednost i drugih
uobičajenih poslovnih troškova u trgovini.

Nakon
pre­gleda i procjene vrijednosti oduzetog predmeta, komisija upisuje ­nje­govu
utvrđenu vrijednost u zapisnik o popisu.

Procije­njena
vrijednost oduzetog predmeta je cijena predmeta koja je obvezatna za prvu javnu
prodaju.

3.
PROVEDBA POSTUPKA JAVNE PRODAJE

Članak
7.

Predmeti
iz čl. 1. ovog Pravilnika se prodaju provedbom postupka javne prodaje, osim
kada je ovim Pravilnikom propisano drugačije.

Javna
prodaja, objav­ljuje se u dnevnom tisku, u pravilu najma­nje deset dana prije
dana određenog za javnu prodaju.

U
oglasu o javnoj prodaji moraju biti navedeni svi uvjeti prodaje, podaci o vrsti
i sta­nju predmeta, ­nje­gova cijena obvezatna za prvu javnu prodaju, dan, sat
i mjesto održava­nja javne prodaje, visina i način polaga­nja jamstva za
sudjelova­nje u javnoj prodaji, kao i dan, sat i mjesto gdje je moguće
pogledati predmet koji se izlaže javnoj prodaji.

Članak
8.

Javnoj
prodaji oduzetih predmeta mogu pristupiti fizičke i pravne osobe i samostalni
poduzetnici sa sjedištem u Republici Hrvatskoj, koji uplate jamčevinu i re­gistrirani
su za promet predmeta koji se prodaje javnom prodajom.

Prije
započi­nja­nja javne prodaje, ponudite­lji moraju na posebno otvoren račun pri
tijelu nadležnom za prodaju predmeta uplatiti jamčevinu, ili položiti
odgovarajuću garanciju za namire­nje jamčevine, u svoti ne ma­njoj od 20% od
cijene predmeta obvezatne za prvu javnu prodaju, kojom namjeravaju kupiti na
javnoj prodaji, ali ne ma­nje od 1.000,00 kuna (tisuća kuna).

Na
javnoj prodaji može sudjelovati samo onaj ponudite­lj koji prije započi­nja­nja
javne prodaje podnese potvrdu o uplaćenoj jamčevini.

Članak
9.

Postupak
javne prodaje oduzetih predmeta provodi komisija od tri člana (predsjednik i
dva člana), koju imenuje tijelo nadležno za prodaju oduzetih predmeta.

Prva
javna prodaja može se provesti ukoliko se prijavilo najma­nje tri ponudite­lja.

Smatra
se da je uvjet iz stavka 2. ovog članka ispu­njen, ako najma­nje tri ponudite­lja
s propisanom uplaćenom jamčevinom ponude više ili jednako od obvezatne cijene
predmeta za prvu javnu prodaju.

Predmeti na javnoj prodaji, prodaju se kupcu koji
ponudi najvišu cijenu.

Ako prva javna prodaja ne uspije, pristupa se drugoj
javnoj prodaji, ako su joj pristupila najma­nje dva ponudite­lja. Druga javna
prodaja objav­ljuje se na isti način kao i prva, s tim da u oglasu mora biti
izričito naznačeno da se radi o drugoj prodaji. Glede udjela sudionika u javnoj
prodaji odgovarajuće se primje­njuje stavak 3. ovog članka.

Cijena predmeta koja je obvezatna za prvu javnu
prodaju, pri objavi druge javne prodaje sma­njuje se za određeni postotak, na
najviše do trećine procije­njene vrijednosti.

U slučaju da se predmet ni na drugoj javnoj prodaji
ne proda, moguće ga je prodati prikup­lja­njem ponuda za neposrednu po­god­bu.
Sa prikup­lja­njem ponuda može se otpočeti po okonča­nju druge javne prodaje,
između prisutnih ponudite­lja.

Članak 10.

O provedbi postupka javne prodaje sastav­lja se
zapisnik, u koji se upisuju podaci o predmetu prodaje, podaci o početnoj cijeni
za predmet, sudionicima javne prodaje, datim ponudama, te postignutoj cijeni i
kupcu predmeta.

Zapisnik iz stavka 1. ovog članka sastav­lja se na
obrascu čiji sadržaj i oblik propisuje ministar nadležan za poslove pravosuđa.

Zapisnik o provedbi postupka javne prodaje potpisuju
pred­sjednik i članovi komisije iz članka 9. ovog Pravilnika, te kupac i
nazočni ponudite­lji.

Zapisnik o javnoj prodaji objav­ljuje se na oglasnoj
ploči tijela nadležnog za prodaju predmeta, u roku od dva dana po okončanoj
prodaji, na kojoj treba ostati najma­nje tri naredna dana. Ponudite­lji koji su
sudjelovali u postupku javne prodaje mogu podnijeti prigovor na odluku o
prodaji predmeta i postupcima komisije koji su mogli utjecati na pravilnost
provedbe postupka javne prodaje.

Prigovor
se podnosi u roku od tri dana od dana objave zapisnika na oglasnoj ploči. O
prigovoru odlučuje čelnik tijela koje imenuje komisiju koja provodi javnu
prodaju.

Pravo
na prigovor ostvaruje se, ako je isti pisano najavljen najkasnije jedan sat po
okončanju postupka javne ponude.

Članak
11.

Kupac
mora uplatiti cjelokupan iznos ostvarene prodajne cijene na poseban račun
tijela nadležnog za javnu prodaju u roku od 15 dana od dana provedbe javne prodaje,
odnosno od dana od kada je okončan postupak po podnijetom prigovoru.

Nije dopuštena prodaja uz plaća­nje na obroke.

Uplaćena jamčevina uračunava se pri uplati ostvarene
prodajne cijene iz stavka 1. ovog članka.

Kupac ne može preuzeti predmet dok ne uplati svotu iz
stav­ka 1. ovog članka, odnosno dok ne plati ili na odgovarajući način zajamči
namire­nje duga.

Kod preuzima­nja predmeta kupac mora platiti porez na
dodanu vrijednost, odnosno posebni porez kako ga obračunava nadležno tijelo.

Članak 12.

Kupac koji ne uplati ostvarenu prodajnu cijenu u roku
iz članka 11. stavka 1. ovog Pravilnika, gubi pravo na povrat jamče­vine, a
predmet se ponovno izlaže javnoj prodaji.

Sudionicima javne prodaje koji nisu predmet kupili,
uplaćena jamčevina, odnosno položena odgovarajuća garancija plaća­nja, vraća
se, u roku od 15 dana od dana zak­ljuče­nja odnosnoga postupka javne prodaje.

Sudionicima
javne prodaje koji su napustili javnu prodaju prije ­njena zak­ljuče­nja,
jamčevina odnosno položena odgovara­juća garancija ne vraća se.

4.
SLUČAJEVI PRODAJE ODUZETIH PREDMETA NA DRUGI NAČIN

Članak 13.

Iznimno od članka 7. stavak 1. ovog Pravilnika,
nadležnom tijelu dopušteno je namirnice i drugu brzo pokvar­ljivu robu odnosno
predmete prodati prikup­lja­njem ponuda ili neposrednom pogodbom s osobama iz
članka 9. stavak 1. ovog Pravilnika.

Otpaci i ostaci koji ostaju po okonča­nju postupka
domaće proizvod­nje također se mogu prodati prikup­lja­njem ponuda ili
neposrednom pogodbom s trgovačkim društvom re­gistriranim za zbri­njava­nje
otpada, sukladno propisima kojima se uređuje zbri­njava­nje otpada.

Predmeti odnosno roba koja ima komercijalnu
vrijednost samo kao sirovina ili otpad, može se prodati prikup­lja­njem ponuda,
odnosno neposrednom pogodbom s trgovačkim društvom re­gistriranim za prikup­lja­nje
i zbri­njava­nje otpada.

5.
RASPOREĐIVANJE SREDSTAVA DOBIVENIH PRODAJOM ODUZETIH PREDMETA

Članak
14.

Cjelokupan
prihod ostvaren prodajom trajno oduzetih predmeta pripada državnom proračunu.

Prihod
iz stavka 1. ovog članka bit će uma­njen za troškove čuva­nja i prodaje trajno
oduzetih predmeta.

Članak
15.

Tijelo
ovlašteno za prodaju predmeta dužno je o sredstvima dobivenim prodajom predmeta
sastaviti obračun najkasnije do 10. u mjesecu za prethodni mjesec.

Navedeni
obračunati prihodi za prethodni mjesec, uplaćuju se u korist državnog proračuna
Republike Hrvatske do 20. u mjesecu.

6.
BESPLATNO USTUPANJE ODUZETIH PREDMETA I DRUGI NAČIN POSTUPANJA S ODUZETIM
PREDMETIMA

Članak
16.

Oduzeti predmeti, koji predstav­ljaju predmete
povijesne, ar­heo­loške, etnografske, kulturne, umjetničke ili znanstvene
vrijednosti, Vlada Republike Hrvatske, može besplatno ustupiti tijelima ili
ustanovama koje obav­ljaju odgovarajuću djelatnost.

Vlada Republike Hrvatske može za donoše­nje odluka iz
stav­ka 1. i 2. ovog članka ovlastiti komisiju, koju čine predstavnici
Ministarstva financija, Ministarstva rada i socijalne skrbi i Ministarstva
kulture.

Članak 17.

Oduzeti predmeti koji po općim propisima ne mogu biti
u prometu, ili koji su opasni po život i zdrav­lje ­ljudi, uništit će se, o
čemu se odlučuje rješe­njem o prekršaju.

Članak 18.

Predmeti koji se ne prodaju ili besplatno ne ustupe u
skladu s čl. 16. i 17. ovog Pravilnika, sukladno posebnim propisima, uništavaju
se pod nadzorom nadležnog tijela.

7.
ZAVRŠNE ODREDBE

Članak
19.

Odredbe
ovog Pravilnika primje­njuju se samo na slučajeve nastale nakon stupa­nja na
snagu Zakona o prekršajima (»Narodne novine«, broj 88/02 i 122/02).

Članak
20.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
700-01/03-01/589
Urbroj: 514-06-01-03-1
Zagreb, 10. listopada 2003.

Ministar
financija                  Ministrica pravosuđa, uprave
prof. dr. sc. Mato
i lokalne samouprave
Crkvenac, v. r.                Ingrid
Antičević Marinović, v. r.

Pravilnik, NN 179/2003-2614